Missatge: Jo recorde quan tenia 7 o 8 anys, tot era molt diferent a ara, eh? I si eixe canvi el note jo que tinc vora 19 anys... Els que teniu uns quants més notareu la diferència més que jo, no? M'explique: Jo quan tenia 8 anys era una bajoca, sí i no em fa vergonya dir-ho! I les nanes de hui en dia sembla que naixen amb el tiracanyisme innat! Que espavilades, xè! Si passem a la fase 'Edat del pavo' això ja és terreny perillós!! Tant les xiquetes com els xiquets de 12-15 anys semblen joves de 20 i pico!!! Parle més de les xiquetes perquè potser m'he fixat més... Van totes amb el seu escot, un pam de maquillatge mal posat, el cigarret a la mà i un pam de tacó que no saben ni dur. La moda, vaja... I a l'Avinguda es passen tota la vesprada! Jo als 12 anys anava amb un xandall d'eixos ridículs amb botons als laterals per poder fer cabanyetes pels bancals! Ah! Si em fixe amb el meu germà, que està en plena efervescència m'adone que li passa el mateix que a les xiquetes... Tiracanyisme, egocentrisme, xuleria... En fí, adolescència. I vosaltres? Com éreu de xicotets? Noteu el canvi del que vos parle? Sóc un poc exagerada, no? Conclusió: Els xiquets volen crèixer massa ràpid... Aix, però si això m'ho deia ma mare a mi de xicoteta!
Emocions: surprise
disgust
sadness
fear

Resposta: Ostres, avui els nens ja no juguen al bosc de darrera de casa (el que queda.. que aquesta n'és una altra), ni pel carrer, ni res. Jo ara en tinc 19 i coi, de marrec fins als 14 estavem tot el dia els del barri al carrer, jugant a la mòmia, al picaparet, a fet i amagar, pels portals xerrant, a jocs de taula, a futbol, amb els cotxes de radiocontrol o els típics petits, fent cabanyes al bosc, pujant als arbres, anant amb bicicleta, fent circuits, fent trapelleries, construïnt-nos escopetes de fusta i gomes, anant a buscar mores (i que bones que estaven després de rentades, a la nevera, i amb sucre aaaahg..) Quins records!! :_D! Ara no veig nens que juguin com ho fèiem nosaltres. No n'hi ha.
Emocions: sadness, surprise, joy